  Наталья Тетерина Россилэн азьмуртэз Владимир Путин 28-тӥ тулыспалэ Кремльын тол Олимпиадае пыриськем спортсменъёсын пумиськиз но соослы кун данъетъёс сётӥз. Со сярысь ивортодэт Кремльлэн сайтаз шараямын. Пумиськонэ Олимпиадалэн фигурной нискыланъя чемпионкаез, Ижкарын вордскем Алина Загитова но пыриськиз. Тужгес но тау карем потэ соослы, кин медаль понна секыт вожвылъяськонъёсын пьедесталын аслэсьтыз интызэ басьтыны быгатӥз. Татын нырысь ик асьмелэсь устолыко фигуристкаосмес пусъё, тани соос татын. Мон тӥледыз ӟечкыласько, Алинаез но, Женяез но. Соос вань висисьёссэс вормонэнызы шумпоттон сяна, быдэс дуннеез филигранной техникаенызы но синмаськымон нискыламенызы но быгатэменызы паймытӥзы. Огшоры гинэ ӧз ворме, мукет вожвылъяськисьёслы тубоннтэм гурезез басьтӥзы Владимир Путин, Россилэн азьмуртэзКунлэн кивалтӥсез Алина Загитовалы Эшъяськон Орден сётӥз. Та данъетэз Олимпиадалэн азвесь призёрез Евгения Медведева но басьтӥз. Тодэ вайытом, Ижкарысь 15 аресъем фигуристка нылкышноослэн ас понназы нискыланазы «зарни» утӥз. Пхёнчханын вормемез бере, Алина Загитовалы Владимир Путин ӟечкылан телеграмма ыстӥз. Озьы ик спортсменкаез Удмуртилэн тӧроез Александр Бречалов ӟечкылаз. Тегъёс: Спорт Олимпиада Удмуртия фигурнойнискылан АлинаЗагитова  